burgasdotpro/wikipedia huggingface dataset:
Clayton Conrad Anderson

Clayton Conrad Anderson (* 23. február 1959, Omaha, Nebraska, Spojené štáty americké) je americký astronaut, ktorý pracoval v roku 2007 na Medzinárodnej vesmírnej stanici (ISS) a v roku 2010 sa na ňu opäť vrátil v misii STS-131. Má prezývku Clay.
Životopis.
Stredoškolské vzdelanie získal v roku 1977 na Ashland-Greenwood High School v Nebraske, vysokoškolské štúdium ukončil roku 1981 v odbore fyzika na Hastings College a v roku 1983 v odbore letectvo na Iowa State University. Po štúdiách nastúpil k NASA v Houstone. Pracoval na rôznych miestach. Bol o. i. členom podmorského tímu NEEMO, zostaveného NASA.. 
Do výcvikového strediska astronautov bol zapísaný v roku 1998, po absolvovaní výcviku bol zaradený do jednotky astronautov. Do vesmíru letel v roku 2007 a na ISS strávil tri mesiace. Je ženatý so Susan Jane, rodenou Harreldovou a majú spolu dve deti – syna Coleho a dcéru Mary. 
Lety do vesmíru.
V júni 2007 bol členom posádky raketoplánu Atlantis. Raketoplán pri svojom 28. lete (podľa COSPAR 2007-024A) odštartoval tradične z kozmodrómu na myse Canaveral na Floride. Na palube spolu s ním leteli: Frederick Sturckow, Lee Archamebaulf, Patrik Forrester, Steven Swanson, John Olivas a James Reilly. Anderson bol do posádky nominovaný dodatočne a po odlete Atlantisu zo stanice zostal ako člen Expedície 15, keď vystriedal Sunitu Williamsovú. Po prílete ďalšej dlhodobej posádky v októbri 2007 sa stal na niekoľko týždňov členom Expedície 16. 
Anderson bol v poradí 457. človekom vo vesmíre, v kozme na oboch letoch strávil spolu takmer 167 dní. Počas pobytov na stanici absolvoval spolu šesť viachodinových výstupov do otvoreného vesmíru (EVA), na montážnych prácach strávil viac ako 38 hodín. Naspäť na Zem sa vrátil s misiou STS-120.
Dušan Kaniansky

Prof. RNDr. Dušan Kaniansky DrSc. (* 8. december 1946, Ráztočno – † 6. jún 2010, Bratislava) bol slovenský analytický chemik, vedecký pracovník a vysokoškolský pedagóg. V rokoch 19901997 a 20032010 bol vedúcim Katedry analytickej chémie Prírodovedeckej fakulty UK.
Bessie Smithová

Bessie Smithová (* 9. júl 1892, alebo 15. apríl 1894, Chattanooga, Tennessee - † 26. september 1937, Clarksdale, Mississippi, USA) bola americká bluesová speváčka, pričom v rokoch 1920 až 1930 bola považovaná za najlepšiu bluesovú interpretku. Spolu s Louisom Armstrongom je tiež často považovaná za najväčšiu umelkyňu svojej éry.
Kariéra.
Bessie Smithová začala svoju kariéru ako pouličná speváčka v Chattanooge. V roku 1912 sa ako tanečníčka a speváčka pridala k putovnej show, ktorá bola uvádzaná Pa a Ma Raineyovými, pričom s Ma si Bessie vytvorila priateľský vzťah. Ma Rainey sa stala Bessienou radkyňou, avšak všetky vtedajšie finančné výkazy svedčia o tom, že Ma Rainey neučila Bessie Smith spievať. Pravdepodobne jej iba pomáhala zdokonaliť jej vystupovanie na pódiu. Smithová začala vytvárať svoje vlastné pódiové číslo niekedy okolo roku 1913 v atlantskom divadle „81“. S putovnou show Ma Rainey potom zostala až do roku 1915. 
Rokom 1920 iba potvrdila svoju povesť vystupovaním na juhu a pozdĺž východného pobrežia.
Zomrela na následky dopravnej nehody.
Majstrovstvá klubov FIFA 2008

Majstrovstvá klubov FIFA 2008 bol piaty ročník majstrovstiev klubov FIFA a už štvrtýkrát sa uskutočnil v Japonsku. Turnaj začal 11. decembra a skončil 22. decembra. Víťazom sa stal anglický klub Manchester United, keď vo finále porazil ekvádorský klub LDU Quito 1 - 0. Jediný gól finálového zápasu dal v 73. minúte Wayne Rooney. Tento hráč sa stal najlepším strelcom turnaja s 3 gólmi a zároveň najužitočnejším hráčom turnaja. Zápas o tretie miesto vyhral japonský klub Gamba Osaka.
Amazonky (hra)

Amazonky (v španielčine, "El Juego de las Amazonas;" často skracované na Amazonky) je abstraktná dosková hra pre dvoch hráčov vytvorená Walterom Zamkauskasom z Agentíny v roku 1988. Patrí do rodiny teritoriálnych hier ako je napríklad Go. El Juego de las Amazonas (Hra Amazoniek) je ochranná známka Ediciones de Mente.
Pravidlá.
Hra sa hrá na hracej doske o rozmeroch 10x10 políčok. Políčka na hracej doske môžu byť jednofarebné. Jeden z hráčov je biely a druhý je čierny. Každý hráč má k dispozícii štyri figúrky ("amazonky"), ktoré sa na začiatku hry nachádzajú v štartovacej pozícii (biely na a4, d1, g1, f4 a čierny na a7, d10, g10, j7). 
V každom ťahu musí hráč vykonať jeden pohyb amazonkou a jeden výstrel šípom. Výstrel musí vykonať amazonka, ktorá vykonala pohyb v danom ťahu. Hru začína biely a po každom ťahu sa hráči striedajú. 
Amazonky sa pohybujú rovnako ako dáma v šachu: o ľubovolný počet políčok v priamom smere - ortogonálne alebo diagonálne. Po každom pohybe amazonka musí vystreliť šíp z pozície na ktorú prišla svojim ťahom. Šíp musí byť vystrelený o jedno alebo viac políčok v diagonálnom alebo ortogonálnom smere. Políčko na ktorom šíp pristane sa potom vyznačí značkou (minca...), ktorá značí blokované políčko. Žiadny šíp ani amazonka nesmie prejsť cez blokované políčko. 
Posledný hráč, ktorý je schopný vykonať pohyb víťazí. Hra obvykle končí vtedy, keď sú všetky amazonky v oddelených regiónoch, pretože hrať do posledného možného pohybu býva nudné. V takomto prípade víťazí hráč s najväčšou plochou regiónov. 
Stratégia.
Stratégia hry je založená na použití šípov (a amazoniek), za pomoci ktorých je možné blokovať pohyb súperových amazoniek. Hráči sa snažia dostať súpera do pasce v menších regiónoch a zároveň získať väčšie regióny pre seba. Každý ďalší herný pohyb zmenšuje voľnú hraciu plochu a každá amazonka, ktorá sa ocitne v regióne je odrezaná od ostatných amazoniek. 
História.
Hra bola po prvýkrát vydaná v v španielčine v argentínskom magazíne El Acertijo (číslo 4, december 1992). Verziu v angličtine napísal Michael Keller a článok sa po prvýkrát objavil v šachovom magazíne NOST-Algia.
Michael Keller vytvoril v roku 1994 prvý počítačový program na hru Amazonky (vo Fortrane; neskôr vo Visual Basicu). Niekoľko ďalších programov vytvorili neskôr rôzni vývojári.
Venera-2

Venera-2 (rusky: Венера-2) bola sovietska sonda z programu Venera na prieskum Venuše.
Venera 2 bola vypustená z odpaľovacieho zariadenia Ťaželyj sputnik (65-091B) smerom k Venuši, bola vybavená TV systémom a vedeckým vybavením. 27. februára 1966 preletela okolo Venuše vo vzdialenosti 24 000 km a vstúpila na heliocentrickú obežnú dráhu. Systémy sondy prestali pracovať ešte pred dosiahnutím Venuše a neodoslali žiadne dáta.
Majstrovstvá klubov FIFA 2008 – Finále

Na Majstrovstvách klubov FIFA 2008 sa konalo finále 21. decembra a stretli sa v ňom anglický klub Manchester United a ekvádorský klub LDU Quito. Hralo sa na štadióne v Jokohame. V prvom polčase mali prevahu hráči Manchestru. Na bránu vystrelili štyrikrát, kým LDU Quito nevystrelilo na bránu ani raz. V držaní lopty bol pomer 64%-46% pre Manchester. Ale na začiatku druhého polčasu dostal Nemanja Vidić červenú kartu, čím sa naskytlo viac šancí pre LDU Quito, no napokon v 73. minúte dal Wayne Rooney za Manchester jediný gól v zápase. Manchester United vyhral prvý titul na tomto podujatí.
Vladimír Petrík

Vladimír Petrík (* 1. marec 1929, Liptovský Trnovec† 19. november 2017, Bratislava) bol literárny kritik a historik.
V rokoch 1950 - 1955 študoval na Filozofickej fakulte Slovenskej univerzity slovenčinu a literárnu vedu. Po skončení štúdia pracoval v Ústave slovenskej literatúry SAV. Venoval sa najmä výskumu slovenskej medzivojnovej prózy a prózy po roku 1945.
Soundphreakers

Soundphreakers je slovenské drum and bassové duo z Bratislavy, ktoré vzniklo v roku 1997 dvoma producentmi Nois a Neon.
Hudobná kariéra.
Formácia Soundphreakers stála pri samotnom zrode slovenskej drum and bassovej scény. Jej korene siahajú hlboko do minulosti a nepochybne jej patrí mnoho prvenstiev v tomto hudobnom žánri. Už v roku 1997 nahrala svoj prvý materiál, ktorý slúžil ako podklad pre album "Just Meat". Album bol štýlovo rôznorodý a dal základ ich ďalšiemu hudobnému smerovaniu .
V roku 2000 sa v klube Uclub (dnes Subclub) začínajú hrávať ich skladby, a o dva roky neskôr vydávajú v poradí druhý album "Notelles Sphere of Infection" . V tom istom roku zakladajú drum and bassové vydavateľstvo Phreak da Sound , ktoré zjednotilo a podporovalo drum and bassovú scénu na Slovensku prostredníctvom hudobných výberoviek "Remark the Silence" . Tieto výberovky po prvýkrát predstavili verejnosti producentské mená, ako napr. Ear Drum Kru, Snippah, Destroyah, B-Complex, L PLus, Brooklyn, Reverb, Junkett, Touchwood a mnoho ďalších.
Rok 2005 je rokom, kedy Soundphreakers začínajú prezentovať hudobný štýl drum and bass širšej verejnosti. Do obehu púšťajú tretí album "Nu Breed" pokrstený anglickým producentom Loxy z vydavateľstva Renegade Hardware, ktorý je vôbec prvým slovenským drum and bassovým albumom . Rádio FM ho vyhlasuje za album týždňa, skladba „Just“ feat. Dada sa drží niekoľko týždňov na prvých priečkach v hitparádach Slovak Gold a TOP FM , dostáva sa do b-rotácie Rádia FM a akadémia populárnej hudby IFPI (Medzinárodná federácia fonografického priemyslu) ho zaraďuje na niekoľko týždňov medzi 10 najpredávanejších albumov na Slovensku . Tým si vyslúžil miesto v prestížnej ankete Aurel 2006, ako jediný drum and bassový album v kategórii alternatívna hudba. Spoločne s albumom vychádza prvý slovenský drum and bassový videoklip k skladbe „Just“ feat. Dada , ktorý odvysielala komerčná televízia Markíza a hudobná televízia MusicBox. V roku 2009 oceňuje internetové médium Dnb.sk v rámci ankety Slovak Drum and bass Awards 2008 formáciu Soundphreakers a ich skladbu "Terrorist" v kategóriách Najlepší slovenský producent a Najlepší slovenský track .
V roku 2009 ohlásila formácia Soundphreakers prípravu nového albumu s názvom Empire East .
Počas doterajšieho pôsobenia sa Soundphreakers predstavili na mnohých akciách nielen u nás, ale i v zahraničí, zahrali si napr. ako headlineri v kolíske drum &amp; bassu v UK a vydali niekoľko skladieb v digitálnych vydavateľstvách Special Records alebo Schyzo Records . Nová produkcia od Soundphreakers sa hrá s výraznou odozvou aj v zahraničných rádiách (Leith FM, Bassdrive, Shedbass, Reputation FM, Barebass, ... atď.), tak aj ich duplaty oceňujú zahraniční dj-i, producenti a majitelia vydavateľstiev (DJ Kid, Decoy, Paul Reset, Miss Reprazent, DJ Crissy Criss, Primo... atď.).
Sputnik 7

Sputnik-7 bol prvý sovietsky pokus o vypustenie sondy na prieskum Venuše. Sonda bola úspešne vypustená 4. februára 1961 na obežnú dráhu Zeme pomocou SL-6/A-2-e odpaľovacieho zariadenia. Odpaľovacia hmotnosť pozostávala zo zemskej odpaľovacej obežnej platformy (Ťaželyj sputnik 4) a sondy Venera. Štvrtý stupeň, raketa Molnija, mal odpáliť sondu k pristátiu na Venuši po jednom obehu okolo Zeme, ale zlyhalo zapaľovacie zariadenie (pravdepodobne kvôli chybe na časovači) a sonda ostala na obežnej dráhe okolo Zeme. Kvôli jej veľkosti (6 483 kg), nesovietski pozorovatelia predpokladali, že ide o zrušenú misiu pilotovanú ľudskou posádkou, neskôr predpokladali, že ide o zariadenie na odpaľovanie planetárnych sond z obežnej dráhy. Zvyšky sondy Sputnik 7 dopadli v oblasti Sibíri, kde z nej objavili kus s vlajkou.
Kosmos-21

Kosmos-21 je označenie neúspešnej sovietskej planetárnej sondy programu Venera, ktorá odštartovala 11. novembra 1963. Išlo o raný typ "3MV-1" sond Venera určený pre pristátie na Venuši, ako aj pre previerku nových technológii a výskum medziplanetárneho priestoru. Po štarte pomocou rakety Molnija na parkovaciu orbitu kvôli nesprávnej činnosti posledného stupňa rakety sonda neopustila obežnú dráhu Zeme a 14. novembra zhorela v atmosfére.
Označenie tejto misie ako plánovanej planetárnej sondy je založené na evidencii od sovietskych a nesovietskych zdrojov a historických dokumentov. Typické sovietske planetárne misie boli pôvodne vynášané na parkovaciu orbitu okolo Zeme ako odpaľovacie platformy s raketovým motorom a pripojenou sondou. Sondy z tejto dráhy potom štartovali proti ich cieľom so zapáleným motorom po dobu približne 4 minúty. Ak motor zlyhal alebo úplne nedohorel, sondy boli ponechané na obežnej dráhe Zeme a označené ako "Kozmos".
Kosmos-27

Kosmos-27 bol sovietsky pokus o vypustenie vesmírnej sondy typu Venera, ktorej cieľom bol let k Venuši. Na obežnú dráhu Zeme bola úspešne dopravená pomocou rakety Molnija, ale prechod na medziplanetárnu dráhu sa jej kvôli zlyhaniu posledného stupňa rakety nepodaril a po niekoľkých dňoch zhorela v atmosfére.
Misia odštartovala v marci 1964, názvom "Kosmos" bolo označené každé sovietske vesmírne plavidlo, ktoré ostalo na obežnej dráhe Zeme, aj napriek tomu aký bol jeho pôvodný cieľ. Označenie tejto misie ako plánovanej planetárnej sondy je založené na evidencii od sovietskych a nesovietskych zdrojov a historických dokumentov. Typické sovietske planetárne misie boli pôvodne vynášané na parkovaciu orbitu okolo Zeme ako odpaľovacie platformy s raketovým motorom a pripojenou sondou. Sondy boli potom odpálené proti ich cieľom so zapáleným motorom po dobu približne 4 minúty. Ak motor zlyhal alebo úplne nedohorel, sondy boli ponechané na obežnej dráhe Zeme a označené ako "Kozmos".
Venera-6

Venera-6 (rusky: Венера-6) bola sovietska vesmírna sonda odpálená z odpaľovacieho zariadenia Ťaželyj sputnik (69-002C) 10. januára 1969 smerom k Venuši s cieľom získať informácie o jej atmosfére. Jej hmotnosť na obežnej dráhe bola .
Sonda bola veľmi podobná sonde Venera 4, ale mala silnejší dizajn. Keď dosiahla atmosféru Venuše, kabína lode vážiaca 403 kg sa odpojila od zvyšku plavidla. Táto kabína obsahovala vedecké vybavenie misie.
Počas pádu na povrch Venuše sa otvoril padák, aby sa spomalila rýchlosť klesania. Počas 51 minút zo 17. mája 1969, kým bola kabína zavesená na padáku, sa dáta o atmosfére Venuše vracali naspäť na Zem. Sonda dopadla na súradniciach 5° J, 23° Z.
Vesmírna sonda so sebou na nočnú stranu Venuše viezla aj medailón so Štátnym znakom Sovietskeho zväzu a basreliéf Vladimira Iľjiča Lenina.
Vďaka výsledkom od sond Venera 4, Venera 5 a Venera 6, ktoré obsahovali nové chemické analýzy experimentov, sa pomocou atmosférických prístrojov dosiahli precíznejšie merania. Z dôvodu známej, veľmi ťažkej atmosféry, boli padáky menšie, takže kabíny mohli dopadnúť ešte predtým, ako im došla energia (stalo sa to sonde Venera 4).
Megara

Megara alebo Megary (starogr. Μέγαρα - Megara - doslova: veľké domy) je mesto v kraji Atika, v historickom území zvanom Megarida (Megaris). Bolo to známe antické mesto a dôležité centrum, nakoľko sa nachádzalo medzi Peloponézom a Stredným Gréckom. V súčasnosti tu žije okolo 28 000 obyvateľov.
Dejiny.
Kraj Megarida bol spočiatku obývaný Achájcami, neskôr bol kolonizovaný Dórmi (okolo 1100 pred Kr.), preto bola spočiatku Megara závislá na významnom, neďalekom dórskom meste Korint. Podľa miestnej tradície Achájci prijali Dórov za spoluobčanov. Spočiatku sa mesto malo nazývať Nísa (Νίσα), no bolo premenované podľa miestneho hrdinu Megarea, bojovníka a syna boha Poseidóna, ktorý zachránil mesto pred vojskom krétskeho kráľa Minoa. Neskôr sa Megarčania aktívne zúčastnili Veľkej gréckej kolonizácie, keď založili mesto na Sicílii Hyblea Megara a tiež mestá Byzantion, Kyzikos a Chalkedón. Byzantion založil legendárny Megarčan Byzas. 
Známy miestny filozof Euklides tu založil Megarskú filozofickú školu. Pôsobil tu aj známy grécky elegický poet Theognis, ako aj tyran Theogenes, ktorý vládol v meste a stal sa terčom Theognidových básní. Počas Peloponézskej vojny bola Megara spojencom Sparty. Megarčania boli známi svojim bohatstvom a nádhernými stavbami, preto sa o nich hovorilo: "Stavajú ako keby mali žiť večne, žijú ako keby mali zomrieť zajtra." Postupný úpadok nastáva v 4. stor., teda po barbarských vpádoch do Grécka a zakázaní pohanského náboženstva. Mesto bolo totiž známe svojim kultom bohyne Demeter (Dimitra). Megara si však stále udržala osídlenie gréckeho obyvateľstva. Kraj Megaris bol až do 19. stor. jediným krajom v Atike, kde stále žili Gréci, inde žili albanofónni Arvaniti. Megarčania rozprávali špecifickým gréckym dialektom, ktorí sa však dnes postupne zabúda a ovláda ho už iba staršia generácia. Jazykovedci našli v tomto špecifickom dialekte mnohé dórske prvky.
Slovenský pohár vo futbale 2009/2010

Slovenský pohár vo futbale v sezóne 2009/2010 bude 41. ročník slovenskej pohárovej súťaže. Víťaz bude nasadený do 3. predkola Európskej ligy.
Corgoň liga 2009/2010 – zápasy jesennej časti

V jesennej časti Corgoň ligy 2009/2010 sa odohrá 18. kôl so 108 ligovými zápasmi. Prvý zápas sa hral 10. júla.
Európska liga UEFA 2009/2010

Európska liga UEFA 2009/2010 je prvý ročník futbalovej Európskej ligy, ktorá je nástupníckou súťažou Pohára UEFA, ktorý existoval 39 rokov.
Finále sa hralo v Hamburgu na štadióne HSH Nordbank Arena.
Prideľovanie tímov.
192 tímov z 53 asociácii UEFA sa zúčastnilo Európskej ligy UEFA 2009/2010. Víťaz posledného ročníka FK Šachtar Doneck má istý postup do skupinovej fázy.
Základná schéma prideľovania počtu tímov (Držiteľ titulu sa nepočíta):
Zápasy.
1. predkolo.
Úvodné zápasy sa odohrali 2. júla, odvety 9. júla.
2. predkolo.
Úvodné zápasy sa odohrali 16. júla, odvety 23. júla.
3. predkolo.
Úvodné zápasy sa odohrali 30. júla, odvety 6. augusta.
4. predkolo.
Úvodné zápasy sa odohrali 20. augusta, odvety 27. augusta.
Play-off.
Šestnásťfinále.
Úvodné zápasy sa odohrali 18. februára, odvety 25. februára.
Osemfinále.
Zápasy sa odohrali 11. marca, odvety 18. marca.
Štvrťfinále.
Zápasy sa odohrali 1. apríla, odvety 8. apríla.
Semifinále.
Zápasy sa odohrali 22. apríla, odvety 29. apríla.
Majstrovstvá klubov FIFA 2007

Majstrovstvá klubov FIFA 2007 bol štvrtý ročník majstrovstiev klubov FIFA a tretíkrát sa uskutočnil v Japonsku. Turnaj začal 7. decembra a skončil 16. decembra. Víťazom sa stal taliansky klub AC Miláno, keď vo finále porazil argentínsky klub Boca Juniors 4 - 2. Góly za AC Miláno strelili Kaká, Alessandro Nesta dvakrát Filippo Inzaghi. Za Bocu Juniors strelil gól Rodrigo Palacio a vlastný gól si dal Massimo Ambrosini z AC Milána. Najlepším strelcom sa stal Brazílčan Washington s troma gólmi a najužitočnejším hráčom sa stal Brazílčan Kaká. Zápas o tretie miesto vyhral japonský klub Urawa Red Diamonds.
Kvalifikované tímy.
† Urawa Red Diamonds vyhrala Ligu majstrov AFC, aj japonskú ligu a tak ostalo voľné miesto pre porazeného finalistu Ligy majstrov AFC iránsky klub Sepahan F.C.
Alexandr Panajotov Alexandrov

Alexandr Panajotov Alexandrov (; * 1. december 1951, Omurtag, Bulharsko) je bulharský kozmonaut, ktorý sa v roku 1988 na palube kozmickej lode Sojuz dostal na orbitálnu stanicu Mir.
Životopis.
Po základnej a strednej škole absolvoval vysokú školu vo Varne, kde získal titul inžiniera elektrotechniky. Potom pokračoval v štúdiu na Vysokej vojenskej škole Georgi Benkovskeho. V roku 1974 sa z neho stal vojenský letec, skúšobný pilot.
V tíme kozmonautov pripravujúcich sa na lety do vesmíru v ZSSR bol od roku 1978, teda 10 rokov pred okamihom, kedy z Bajkonur odštartoval. A po absolvovaní letu z tímu odišiel späť do Bulharska.
Let do vesmíru.
Bol druhou návštevou na sovietskej orbitálnej stanici. Z kozmodrómu Bajkonur odštartoval v sovietskej lodi Sojuz TM-5 dňa 7. júna 1988 a bol tak zapísaný ako 206. človek vo vesmíre. V trojčlennej posádke s ním boli Anatolij Soloviov a Viktor Savinych.
Svoju loď pripojili k Miru a doplnili tak jej stálu posádku v zložení Vladimir Titov a Musa Manarov. Pracovali tu na sérii pripravených sovietsko-bulharských experimentov. Potom do lode Sojuz TM-4 preniesli svoje kozmonautické kreslá z lode Sojuz TM-5, s ktorou pricestovali a ktorá tu po ich odlete zostala. Pristáli po bezmála 10 dňoch od štartu v Sojuz TM-4.
Letisko Svätý Tomáš

Medzinárodné letisko Svätého Tomáša (port. "Aeporto International de São Tomé") je najväčšie a hlavné medzinárodné letisko štátu Svätý Tomáš a Princov ostrov. Nachádza sa približne 5 km severozápadne od mesta Svätý Tomáš.
Majstrovstvá klubov FIFA 2009

Majstrovstvá klubov FIFA 2009 bol šiesty ročník majstrovstiev klubov FIFA a po prvýkrát v Spojených arabských emirátoch. Turnaj začal 9. decembra a skončil 19. decembra. Víťazom sa stal španielsky klub FC Barcelona, keď vo finále porazil argentínsky klub Estudiantes 2 - 1 po predĺžení. Rozhodujúci gól finálového zápasu dal v 110. minúte Lionel Messi. Tento hráč sa stal aj najužitočnejším hráčom turnaja. Najlepším strelcom sa stal Brazílčan Denilson. Zápas o tretie miesto vyhral kórejský klub Pohang Steelers.
Splynutie (podniky)

Splynutie (termín podľa slov. obchodného práva; v americkom práve "consolidation") alebo fúzia (termín z literatúry; angl. "merger", nem. "Fusion") je spojenie jedného alebo viacerých podnikov tak, že všetky zaniknú a vytvoria jeden nový, ktorý preberie jeho (ich) celé imanie. 
Definície.
Definícia v §69(3) Obchodného zákonníka presnejšie znie takto: "Splynutie je postup, pri ktorom na základe zrušenia bez likvidácie dochádza k zániku dvoch alebo viacerých spoločností, pričom imanie zanikajúcich spoločností prechádza na inú novozaloženú spoločnosť, ktorá sa svojím vznikom stáva právnym nástupcom zanikajúcich spoločností." V §69 a 69a sa nachádzajú aj príslušné ďalšie ustanovenia.
Termín fúzia môže mať aj iný alebo širší význam, pozri fúzia. Aj termín splynutie má na účely zákona č. 136/2001 Z.z. o ochrane hospodárskej súťaže širší význam, pretože sa v §9 tohto zákona sa uvádza: "Zlúčenie alebo splynutie ... je na účely tohto zákona zlúčenie alebo splynutie podľa osobitného predpisu" [t. j. §69(3) Obchodného zákona] "ako aj zlúčenie alebo splynutie, pri ktorom sa ekonomicky spájajú podnikatelia pri zachovaní ich právnej samostatnosti, najmä v prípade existencie spoločného ekonomického riadenia."
Charakteristika.
Účelom splynutia môže byť odstránenie nepriaznivého vývoja daného podnikateľského subjektu, zlepšenie portfólia, získanie know-how a iné. Práva a záväzky zanikajúcich právnických osôb sa prenášajú na novozniknutý - spojený organizačný celok.
Jean-Luc Picard

Jean-Luc Picard je postava v sci-fi ságe Star Trek, ktorú stvárnil herec Patrick Stewart. 
Predstavuje charakter vysoko morálneho, racionálneho človeka s výbornými diplomatickými schopnosťami. Pozná a cituje mnohé diela gréckej a svetovej literatúry, počúva klasickú hudbu. 
Tvorca Star Treku Gene Roddenberry pomenoval postavu po švajčiarskych vedcoch 20. storočia, Auguste Piccardovi a Jean Felix Piccardovi, ktorí boli priekopníkmi v hĺbkových prieskumoch oceánu a balónových letoch.
Seriály a filmy.
Objavuje sa v hodnosti kapitán v seriáli ' a celovečerných filmoch ', ', ' a "", ktoré na tento seriál nadväzujú.
Narodil sa 13. júla 2305, v La Barre vo Francúzsku. Nemá francúzsky prízvuk, ale francúzštinu háji ako nositeľku civilizácie, hoci je v 24. storočí považovaná za archaickú. Používa hanlivé „merde“ () a pospevuje francúzsku pieseň "Frère Jacques". Túžil po dobrodružstvách a prieskumoch, staval si modely hviezdnych lodí (neskôr súčasť jeho pracovne). Bol uchvátený Phoenixom, prvou vesmírnou loďou schopnej warpovej rýchlosti. 
V rokoch 2323 – 2327 vyštudoval Akadémiu Hviezdnej flotily a neskôr velil na hviezdnych lodiach Stargazer, Enterprise-D a Enterprise-E.
Ako kapitán vlajkovej lode Hviezdnej flotily uskutočnil so svojou posádkou viac ako 27 prvých kontaktov s mimozemskými rasami. S predstaviteľom druhu Q, neskôr tiež s Ferengmi a Borgami. Rovnako sa pokúsil skôr pacifisticky nadviazať kontakt s Kryštalickou entitou, ktorá vraždila celé kolónie a všetko živé na planétach ako zdroj svojej potravy.
Kancelár Klingónskej ríše ho v roku 2367 požiadal o prijatie funkcie prostredníka v procese ustanovenia nového vodcu ríše. Zabránil tak hrozbe občianskej vojny medzi Klingónmi a ďalšej možnej vojne s Federáciou. Picard bol uznaný vo funkcii aj Klingónskou najvyššou radou napriek tomu, že bol človek.
Bol asimilovaný Borgami a nútene vystupoval v ich záujmoch ako Locutus z Borgov, až kým ho jeho posádka nezachránila a neodpojila od spoločenstva Borgov. K tejto udalosti a jeho traumatickým skúsenostiam sa vracajú ďalšie epizódy a film "".
Často sa v rôznych záležitostiach obracia na empatické schopnosti lodnej poradkyne Deanny Troi. Inklinuje k doktorke Beverly Crusherovej, ktorú zoznámil s jej už zosnulým manželom, Picardovým dlhoročným priateľom, ktorý neskôr tragicky zahynul.
Krajčír

Krajčír je pracovné povolanie, je to človek, ktorý sa živí krajčírstvom, t. j. šitím a opravovaním odevov. 
Dnes sa toto povolanie učí na stredných odborných školách, so zameraním na výrobu a opravu odevov. Krajčír je aj odevný poradca, vie poradiť pri výbere vhodného odevného materiálu, ako správne ošetrovať odevy a pod. Každý krajčír ma svoje špecifické zameranie vo výrobe odevov. 
Existuje zameranie
Patrónom krajčírov je pravdepodobne Sv. Martin z Tours.
Akvizícia

Akvizícia môže byť:
Dimităr Skordev

Dimităr Skordev (* 1936, Sofia, Bulharsko) je bulharský matematik, v súčasnosti vysokoškolský profesor na katedre matematickej logiky fakulty matematiky a informatiky Univerzity svätého Klimenta Ochridského. V rokoch 19722000 bol vedúcim tejto katedry. Skordev je jedným z priekopníkov výskumu v oblasti matematickej logiky v Bulharsku, zakladateľ bulharskej školy teórie vypočítateľnosti.
Skordevova výskumná činnosť sa orientuje najmä na teóriu vypočítateľnosti, teóriu zložitosti, matematickú logiku, teóriu rekurzie a teóriu programovania. Viac ako 35 rokov prednáša matematickú analýzu, matematickú logiku, logické programovanie, či diskrétnu matematiku. Je autorom viac ako 100 vedeckých publikácií, vrátane dvoch kníh. Je tiež autorom bulharského fonetického rozloženia počítačových klávesov, ktoré ale nakoniec nebolo prijaté za národný štandard.
Edouard Zeckendorf

Edouard Zeckendorf (* 2. máj 1901, Liège, Belgicko – † 16. máj 1983, Liège, Belgicko) bol belgický matematik, lekár a dôstojník.
V oblasti matematiky je známy najmä vďaka svojej práci v oblasti Fibonacciho čísel, kde dokázal Zeckendorfovu vetu, ktorá hovorí, že ľubovoľné kladné celé číslo sa dá jednoznačne vyjadriť ako súčet Fibonacciho čísel tak, že v tomto súčte nevystupujú žiadne dve po sebe idúce Fibonacciho čísla.
Narodil sa v Liège v rodine holandského zubára. V roku 1925 ukončil štúdium medicíny na univerzite v Liège a vstúpil do lekárskej jednotky belgickej armády. Po nemeckej invázii v roku 1940 sa Zeckendorf stal vojnovým zajatcom až do konca vojny v roku 1945. Počas tejto doby zabezpečoval lekársku starostlivosť pre ostatných vojnových zajatcov zo spriatelených zemí. Z armády odišiel v roku 1957 s hodnosťou plukovníka.
Eugène Charles Catalan

Eugène Charles Catalan (* 30. máj 1814, Bruggy, Belgicko – † 14. február 1894, Liège) bol belgicko-francúzsky matematik. Pracoval hlavne v oblastiach reťazových zlomkov, deskriptívnej geometrie, teórie čísel a kombinatoriky.
Adolphe Quetelet

Lambert Adolphe Jacques Quetelet (* 22. február 1796, Gent, Belgicko – † 17. február 1874, Brusel, Belgicko) bol belgický astronóm, matematik, štatistik a sociológ. Založil a jednu dobu aj riadil bruselské observatórium a zohral tiež významnú úlohu pri zavádzaní štatistických metód do spoločenských vied.
Je po ňom pomenovaný kráter na odvrátenej strane Mesiaca.
Konfekcia

Konfekcia môže byť:
Andrew Michael Allen

Andrew Michael Allen (* 4. august 1955, Philadelphia, Pensylvánia, USA) je americký vojenský letec a kozmonaut, ktorý bol trikrát na palube raketoplánu vo vesmíre. 
Životopis.
Je absolventom "Villanova University", štúdium ukončil v roku 1977. Potom nastúpil k námornej pechote, kde sa po absolvovaní leteckej školy stal vojenským pilotom na F-4 a F/A 18 a v roku 1987 ukončil vojenskú školu skúšobných letcov ("US Navy Test Pilot School, Patuxent River, MD"). Potom, v auguste 1987, nastúpil k NASA do Johnsonovho vesmírneho strediska v Houstone a začal astronautický výcvik. Od augusta 1988 bol zaradený do jednotky astronautov ako letový špecialista. V období rokov 1992 až 1996 absolvoval trikrát let na obežnú dráhu Zeme. Tu strávil 37 dní a stal sa 276. kozmonautom sveta. Je ženatý, má tri deti. 
Lety do vesmíru.
Po prvýkrát letel v lete 1992 v raketopláne Atlantis. Išlo o misiu STS-46, podľa COSPAR 1992-049A, na palube bolo 7 členov posádky a dve družice, európska Eureca a talianska TSS-1. Štart aj cieľ boli na Floride, na kozmodróme Cape Canaveral Air Force Station. 
Druhý let absolvoval o dva roky neskôr, na jar roku 1994, tentoraz v raketopláne Columbia. Dvojtýždenná misia s označením STS-64 bola v COSPAR katalogizovaná ako 1994-015A. Aj tentokrát bol štart aj cieľ na Floride. Na palube bola päť-členná posádka, ktorá sa venovala práci na vedeckom zariadenia USMP-2. 
Tretí let bol taktiež v raketopláne Columbia, Allen bol jej kapitánom. Posádka bola sedemčlenná, medzinárodná. Išlo o misiu STS-75, podľa COSPAR 1996-012A, na konci februára 1996. Na palube mali vedeckú jednotku USMP-3 a taliansku družicu TSS-1R, ktorá sa však z ťahaného lana utrhla. Pristáli tam, kde štartovali, na Floride.
Abbey Road

Abbey Road môže byť:
Karaguni (Tesália)

Karaguni (gr. Karagunides (Kαραγκούνηδες) je etnická skupina v Grécku v južnej Tesálii v okresoch Karditsa a Trikala. Hovoria špecifickým dialektom gréčtiny, ktorý si vďaka separácií uchoval mnohé starogrécke prvky.
Charakteristika.
Podľa niektorých názorov ide o potomkov 3000 rokov starého tesálskeho obyvateľstva, ktoré sa pomiešalo so starými Grékmi. Prvýkrát sa názov Karaguni objavil počas tureckej doby. Názov pravdepodobne pochádza z tureckých slov "kara" (čierny) a "Yunan" (Grék), ktoré sa pogréčtením skomolili do názvu Karagunides. Môže však byť, že názov pochádza zo slova "guna" (srsť), čo mohlo poukazovať na odev týchto ľudí. Nie je presne známe, prečo sa Karaguni separovali od ostatného gréckeho obyvateľstva. Boli predovšetkým výbornými pastiermi, podobne ako Sarakacani, ale na rozdiel od nich nekočovali. Karaguni majú aj svoje špecifické folklórne zvyky, ako napr. slávnosť Rungatsa počas Vianoc. Iná, známa veselica bola tzv. sergiani (z tureckého seryan = výlet). Počas tohto sviatku sa chodilo po dedinách, oslavovalo sa a tancovali sa ľudové tance. Ženy Karagunov (Karagunes) boli vychýrené svojou krásou a milou povahou, preto sa o nich spievali rôzne piesne a to po celom Grécku. Karaguna bola niekedy charakterizovaná ako ideálna Grékyňa. Najznámejšia je celogrécky známa pieseň "Aide, Karaguna". Dnes si Karagunidi stále udržujú svoje tradície, síce mnoho z nich žije vo veľkých mestách a tak sa ich tradície stávajú skôr iba spomienkou.
Externé odkazy.
Ukážka rozličných tradícii Karagunov
Karaguni

Karaguni (po grécky "Karagunides") môžu byť:
Konfekcia (výroba štandardizovaných odevov)

Konfekcia je hromadná výroba odevov alebo odevných doplnkov v továrni; v užšom zmysle a najčastejšie len takáto výroba v sériách v normovaných veľkostiach podľa určených typov postáv. Konfekcia je aj označenie pre predajňu takto vyrobeného tovaru a konfekcia alebo konfekčný tovar je aj označenie pre tovar takto vyrobený.
Konfekcia sa dnes úplne bežne predáva v obchodoch s normálnym textilným tovarom. Vzhľadom na hromadný charakter výroby a predaja spravidla ide o sortiment, ktorý je lacnejší ako kusová alebo malosériová výroba (napr. ručná výroba). 
Prvý významný konfekčný závod vznikol v roku 1770 v Paríži. Do konca storočia sa rozšírili po Francúzsku a do Nemecka. Od konca 19. storočia sa konfekčné závody značne rozšírili v Amerike a Európe.
Remanencia

Remanencia môže byť:
Transportér

Transportér môže byť:
Transportér (Star Trek)

Transportér je fiktívna technológia na presun objektu z miesta na miesto v sci-fi Star Trek. Používa sa na teleportáciu osôb a zariadení medzi hviezdnymi loďami alebo pri výsadkoch na blízku planétu. 
Z produkčného pohľadu Gene Roddenberry pôvodne túto technológiu použiť nechcel. Ale finančná a časová náročnosť filmového spracovania všetkých štartov, letov a pristátí na planétach nakoniec viedla k použitiu transportéru vo všetkých seriáloch a filmoch Star Trek. Trikové spracovanie sa medzi sériami značne mení a zdokonaľuje. Mení sa spôsob postupného "zmiznutia" predmetu aj ako farebný odtieň prúdu energie. Farebné odlišnosti pri transporte sú typické aj medzi rôznymi rasami. 
Princípy.
Na mieste "štartu" je objekt dematerializovaný, potom prenesený medzi miestami a na zameranom cieľovom mieste opäť zhmotnený takmer okamžite.
Jerome Apt

Jerome Apt (* 28. apríl 1949, Springfield, Spojené štáty) je americký astronaut, ktorý absolvoval štyri lety raketoplánmi a pracoval aj na ruskom Mire. 
Životopis.
Jerome, neskôr používajúci prezývku Jay, získal vysokoškolské vzdelanie na Shady Side Academy, Pittsburgh, PA (ukončené 1967), potom na prestížnej Harvard College (ukončil 1971) a nakoniec na Massachusetts Institute of Technology. Tu získal roku 1976 doktorát z fyziky. Na školách v Massachusetts a Harvarde pracoval ešte tri roky ako odborný asistent. V roku 1980 sa začlenil ako vedecký pracovník do NASA v Houstone, tu prekonal aj výcvik astronautov a po roku 1985 štyrikrát letel do vesmíru. U NASA zostal aj po letoch v riadiacich funkciách na JSC (Jet Propulsion Laboratory). V období rokov 1997-1998 bol riaditeľom Carnegie Museum of Natural History v Pittsburghu. Jerome je ženatý, vzal si Eleanor Emmonsovú a majú spolu dve dcéry, Sarah a Rachel. 
Lety do vesmíru.
Prvýkrát letel v apríli 1991 na palube raketoplánu Atlantis. Štart bol ako obvykle na kozmodróme Cape Canaveral Air Force Station (USA, štát Florida). Šesťdňovú misiu STS-37 (podľa COSPAR katalogizovaná ako 1991-027A) na obežnej dráhe Zeme zabezpečila päťčlenná posádka. Apt tu dvakrát v skafandri vystúpil do vesmíru. Pristáli na základni Edwards v (Kalifornii - Mohavská púšť).
O rok letel do vesmíru druhýkrát v raketoplánu Endeavour na misiu STS-47 (COSPAR 1992-061A). Štart aj pristátie boli na Floride, na palube bolo 7 osôb a mali sebou laboratórium Spacelab. Väčšina pokusov bola pripravená Japoncami. Jerome tu bol druhým letovým špecialistom. 
Tretí let absolvoval opäť v raketopláne Endeavour v apríli 1994. Misia STS-59 (COSPAR 1993-020A). Štartovali z Floridy, pristáli v Kalifornii. Na palube bolo šesť astronautov, ktorí sa zaoberali vedeckými výskumami a fotografovaním. Aptovi sa podarilo rádiové spojenie so stanicou Mir, jej posádke gratuloval ku Dňu kozmonautiky. 
Štvrtým letom bola misia STS-79 (COSPAR 1996-057A) s raketoplánom Atlantis v septembri 1996. Posádka bola šesťčlenná v zložení William Ready, Terrence Wilcutt, Jerome Apt, Carl Walz, John Blaha a Thomas Akers. Leteli na orbitálnu stanicu Mir, kde Blaha zostal ako člen základnej posádky, kým z Miru sa vrátila na Zem po rekordnom, 188 dennom pobyte Shannon Lucidová. Na palube raketoplánu bolo tiež laboratórium Spacehab, ktoré využili na plnenie úloh. Pristáli bez problémov na Floride. 
Jeho lety v skratke:
Lee Joseph Archambault

Lee Joseph "Bru" Archambault (* 25. august 1960, Oak Park, Illinois, Spojené štáty) je americký astronaut NASA.
Životopis.
V roku 1998 sa stal kandidátom na miesto astronauta v NASA (JSC, Houston). V roku 2000 bol zaradený medzi astronautov a v roku 2007 absolvoval svoj prvý štart ako pilot STS-117.
Slovenský superpohár vo futbale 2009

Zápas o Slovenský Superpohár na rok 2009 bol futbalový zápas, ktorý sa uskutočnil v nedeľu 5. júla 2009 v Dolnom Kubíne. Stretli sa tu víťaz Corgoň ligy 2008/09, Slovan Bratislava, a víťaz Slovenského pohára 2008/09, MFK Košice. Slovan vyhral Superpohár dvakrát, a to v rokoch 1994 a 1996, Košice raz v roku 1997.
V tomto zápase vyhral Slovan 2:0, pričom oba góly strelil Pavol Masaryk.
Výber miesta zápasu.
V utorok 16. júna SFZ potvrdil klub MFK Dolný Kubín záujem zorganizovať zápas. Podľa Miloša Tomáša, generálneho sekretára SFZ, sa miesto zápasu určilo aj vďaka tomu, že mužstvo MFK Dolný Kubín postúpilo po dlhšom čase do I. ligy, o spropagovanie futbalu zo spoločenského hľadiska v tomto meste, a aj vďaka primátorovi Ing. Ivanovi Budiakovi. O dva dni neskôr 18. júna vyžreboval Slovenský futbalový zväz Slovan ako domáce mužstvo. O zmene hracieho času zo 17:15 na 17:00 informovala úradná správa SFZ z 26. júna.
Zápas neodvysielala Slovenská televízia z dôvodu redukcie rozpočtu, a tak zápas vysielal v priamom prenose len internetový server huste.sk.
Majstrovstvá klubov FIFA 2007 – Finále

Na Majstrovstvách klubov FIFA 2007 sa konalo finále 16. decembra a stretli sa v ňom angertínsky klub Boca Juniors a taliansky klub AC Miláno. Hralo sa na štadióne v Jokohame. Prvý gól zápasu dal Filippo Inzaghi v 21. minúte a poslal AC Miláno do vedenia. Ale s vedenia sa dlho netešili, lebo Boca Juniors vyrovnala po minúte vedenia AC Milána. Polčas skončil 1-1. V druhom polčase bol v réžii AC Miláno. V 50. minúte dal vedúci gól AC Milána talian Alessandro Nesta. Od tej chvíli bol lepší hráči Milána. V 71. minúte zvýšil vedenie Filippo Inzaghi pre AC už na 4-1. Hráči Boca Juniors dokázali znížiť na konečných 2-4, keď si dal Massimo Ambrosini vlastný gól. AC Miláno získalo svoj prvý titul na tomto turnaji.
Adriaan van Roomen

Adriaan van Roomen (lat. Adrianus Romanus; * 29. september 1561, Leuven, Belgicko – † 4. máj 1615, Mainz, Nemecko) bol flámsky matematik. Narodil sa v Lovani, kde získal aj titul profesora, neskôr však veľa cestoval po Európe. Zaoberal sa najmä algebrou, goniometriou, geometriou a desatinným rozvojom čísla π. Roomenovi sa podarilo vyčísliť číslo π na 16 desatinných miest.
André Tacquet

André Tacquet (* 23. jún 1612, Antverpy, Belgicko – † 22. december 1660, Antverpy, Belgicko) bol flámsky matematik, ktorý položil základy pre objav infinitezimálneho počtu.
Tacquet sa narodil v Antverpách, v roku 1629 vstúpil do jezuitského rádu. V rokoch 1631 až 1635 študoval v Lovani matematiku, fyziku a logiku. Stal sa významným a medzinárodne uznávaným matematikom, ktorého práce boli prekladané aj do taliančiny a angličtiny. V matematike sformuloval niektoré základné koncepty, ktoré pomohli Isaacovi Newtonovi a Gottfriedovi Wilhelmovi Leibnizovi pri formulácii metód diferenciálneho a integrálneho počtu. Jeho najslávnejším dielom je pravdepodobne "Cylindricorum et annularium" (1651). V tejto knihe, ktorá ovplyvnila aj Blaisea Pascala a jeho súčasníkov Tacquet ukázal, ako môže pohybujúci sa bod generovať krivku a sformuloval tiež teórie plochy a objemu.
Egyptské národné futbalové mužstvo

Egyptské národné futbalové mužstvo reprezentuje Egypt na medzinárodných futbalových akciách, ako sú Majstrovstvá sveta alebo Africký pohár národov. Založené bolo v roku 1923. Egyptské futbalové mužstvo je sedemnásobným víťazom Afrického pohára národov. V roku 2009 sa zúčastnili pohára konfederácií, ale nepostúpili zo základnej skupiny, a nepomohlo im ani prekvapujúce víťazstvo 1-0 nad Talianskom.
Majstrovstvá sveta - štatistiky.
Národné Egyptské futbalové mužstvo sa trikrát kvalifikovalo na Majstrovstvá sveta. Prvá účasť bola v roku 1934, vtedy neprešli prvým kolom. Druhýkrát v roku 1990 nepostúpili zo skupiny. Tretíkrát sa kvalifikovali v roku 2018, v skupine skončili na poslednom mieste.
Slavín (Praha)

Slavín je ústredný objekt Vyšehradského cintorína, spoločná hrobka národných velikánov, v Prahe, v mestskej časti Vyšehrad.
Stavba.
S myšlienkou zriadenia akéhosi panteónu najvýznamnejších českých osobností ako centrálneho miesta národného cintorína prišiel kanonik vyšehradskej kapituly a neskorší prepošt Mikuláš Karlach. Koncom osemdesiatych rokov 19. storočia pre svoj zámer získal podporu priateľa, zámožného obchodníka s drevom a smíchovského starostu Petra Fischera, ktorý stavbu podporil i finančne. Keď kapitula pre tento cieľ poskytla vhodné miesto mohol byť 7. septembra 1889 položený základný kameň stavby. Na stavbe sa podieľali dvaja významní českí umelci – Antonín Wiehl ako architekt; sochárske práce sú dielom Josefa Maudera. Slavín bol dokončený v roku 1893. 
Slavín sa skladá z dvoch samostatných stavebných častí tvoriacich jeden ideový celok. Na miernom návrší východnej časti vyšehradského cintorína centrálnu časť tvorí nad schodiskom postavená vysoká tumba, na bokoch doplnená alegorickými postavami Vlasti trúchliacej a Vlasti jasajúcej, na vrchole so sarkofágom so sochou skláňajúceho sa anjela predstavujúceho Génia vlasti. Pod sochou sa na vrchnej časti tumby nachádza nápis, motto Slavína: "Ač zemřeli, ještě mluví." Pred tumbou je na na schodisku na nízkom podstavci umiestnený krucifix, dielo sochára Václava Levého. Celok dopĺňajú oslavné nápisy. Druhú časť Slavína tvoria zadné a bočné krídla hrobky. 
Myšlienka, pochovávať tu najskvelejšie osobnosti českej histórie, sa stala problematickou vo svojej podstate. Mnohé zo slávnych osobností si nepriali tu byť pochované, v niektorých prípadoch sa postavili na odpor pozostalí. Prvým pochovaným tu bol v roku 1901 básnik Julius Zeyer, autor veršov na postranných sokloch: "Svých synů prach vlast, truchlíc, zemi vrací, Jich skutky, jásajíc, po věky lidstvu hlásá." Zatiaľ posledným pochovaným tu bol v roku 1996 dirigent Rafael Kubelík. 
Zoznam pochovaných osobností.
V Slavíne našlo miesto posledného odpočinku päťdesiatštyri význačných osobností českého kultúrneho i spoločenského života:
Josip Križan

Josip Križan (* 31. december 1841, Kokoriči, Slovinsko – † 16. júl 1921, Varaždin, Chorvátsko) bol slovinský matematik, fyzik, filozof a astronóm. Študoval v Grazi, Rakúsko – diplom získal v roku 1867 a doktorát roku 1869. Neskôr pôsobil ako gymnaziálny učiteľ, väčšinou vo Varaždine. Je autor prvej slovinskej učebnice logiky, ktorá vyšla v roku 1887 v Maribore a pozostávala z dvoch dielov.
Pedro Antonio de Cevallos

Pedro Antonio de Cevallos Cortés y Calderón (* 29. jún 1715, Cádiz, Španielsko – † 26. december 1778, Córdoba) bol španielsky dôstojník, guvernér Buenos Aires v rokoch 1757 až 1766 a prvý vicekráľ (1776) Laplatského vicekráľovstva.
Zápal krčka maternice

Zápal krčka maternice alebo odborne cervicitída je časté zápalové a infekčné ochorenie tejto časti maternice. Môže byť bakteriálny, mykotický alebo vírusový. Pôvodcovia sú prakticky totožní s tými, ktorí spôsobujú zápal pošvy – vaginitídu (s ktorou sa bežne súčasne vyskytuje).
Najčastejší pôvodcovia.
Baktérie zväčša spôsobujú mukopurulentnú (hnisavú) cervicitídu, pretože prevažne napádajú drobné hlienové žliazky krčka maternice.
Klinické prejavy.
Hlavnými klinickými prejavmi sú vaginálny výtok (výtok z pošvy) a tupá bolesť v podbrušku.
Diagnostika.
Gynekologické vyšetrenie s výterom a mikrobiologickým vyšetrením (kultiváciou).
Prevencia a liečba.
Základnou liečbou sú lokálne aplikované protizápalové lieky a antibiotiká. Infekcia sa môže šíriť pohlavným stykom, preto je súčasťou prevencie i sexuálna abstinencia v infekčnom období a požiadavka chráneného pohlavného styku.
Osobný transportér

Osobný transportér môže byť:
Erik Bogdanovský

Erik Bogdanovský (* 16. december 1968) je slovenský futbalový tréner a funkcionár. Naposledy pôsobil ako športový riaditeľ slovenského futbalového klubu Tatran Prešov. V minulosti trénoval rôzne slovenské tímy (1.FC Košice a MFK Ružomberok). Od roku 2002 sa venuje práci, ktorú vykonáva dodnes. Vo februári 2005 vstúpil do prešovského futbalu spoločne s Miroslavom Remetom a Vladislavom Kačmárom (ktorého neskôr nahradil vo funkcii v klube Ing. Jozef Petrík) a za ich éry postúpil Tatran Prešov v roku 2008 opäť do najvyššej slovenskej futbalovej súťaže - Corgoň ligy, kde v sezóne 2008/2009 skončil na 7. mieste.
Juan José de Vértiz y Salcedo

Juan José de Vértiz y Salcedo (* 1719, Mérida - † 1799, Madrid) - bol koloniálny diplomat, narodený v Novom Španielsku, ktorý počas španielskej nadvlády vykonával v rokoch 1778 - 1784 úrad vicekráľa v Laplatskom vicekráľovstve.
Ostrovný oblúk

Ostrovný oblúk alebo vulkanický ostrovný oblúk je typ súostrovia, alebo všeobecne rozsiahle pásmo tvorené sopkami, ktoré vznikali v dôsledku vulkanickej aktivity nad subdukčnou zónou. Vyznačujú sa obvykle andezitovým vulkanizmom. Väčšinou oddeľujú okrajové more od oceánu. Vulkány, ktoré sa vyvinuli na okrajoch kontinentov, nad subdukčnou zónou (napr. Andy) sú označované ako vulkanické oblúky, principiálne sa však od ostrovných oblúkov výrazne nelíšia. Významným znakom ostrovných oblúkov sú geofyzikálne zistené gravitačné a magnetické anomálie, hlboké zemetrasenia.
Znaky ostrovných oblúkov.
Oblúkovitý tvar línie sopečných ostrovov je spôsobený tvarom subdukčnej zóny. Tá má mierne zahnutý oblúkovitý tvar kvôli zakriveniu zeme (ako napríklad preliačina na pingpongovej loptičke, ktorá nebude nikdy rovná).
Na strane ostrovného oblúka, kde prebieha subdukcia, vzniká hlbokomorská priekopa alebo trenč, ktorá je povrchovým prejavom podsúvania platní. Dôvodom vzniku hlbokomorskej priekopy je ohyb ponárajúcej sa platne, ktorý spôsobuje gravitačný ťah ťažkej oceánskej kôry, ktorej okraj na povrchu sa je ohýbaný smerom nadol. V oblasti subdukcie dochádza v hĺbke k rozpadu ponárajúcej sa platne, čo spôsobuje rad zemetrasení. V smere ponárania platne od hlbokomorskej priekopy vzrastá hĺbka hypocentier zemetrasení, ktoré lemujú stále hlbšie sa ponárajúcu sa platňu. Táto oblasť je nazývaná Wadati-Benioffova zóna.
Oceánske panvy, ktoré sa v dôsledku pokračujúcej subdukcie postupne zmenšujú a sú podsúvané pod okolité platne. Takéto zvyšky oceánov sa označujú ako zostatkové panvy, ich veľkosť sa bude postupne zmenšovať až celkom zaniknú a na ich mieste dôjde k zrážke kontinentov a vzniku pásmového pohoria. Tento proces sa v geologickej histórii Zeme neustále opakuje.
Vznik.
V oblasti subdukčnej zóny dochádza k ponáraniu oceánskej kôry do zemského plášťa. Ponárajúca sa platňa je vystavená vysokým tlakom a zvýšenej teplote. Vodou presýtená oceánska kôra v hĺbke asi 60 stráca fluidá. Tie stúpajú k povrchu cez plášť, spôsobujú jeho natavovanie a vznik vápenato-alkalickej magmy (najčastejšie andezitovej (OIA), bazaltovej (OIT) alebo ich zmesi). Táto mamga stúpa k povrchu a intruduje nadložnú litosféru alebo preniká až na povrch, kde spôsobuje výlevy lávy a vznik sopiek. Magmy oceánskych oblúkov možno na základe obsahov alkálií deliť na 3 typy:
Názory na pôvod magmy spôsobujúcej vulkanizmus na ostrovných sa s časom menili. Dávnejšie sa predpokladal pôvod z benioffovej zóny, no tieto predpoklady sa nepotvrdili. Až neskôr sa začalo uvažovať o pôvode z astenosféryteda z plášťového klinu nad subdukčnou zónou, ktorý bol obohatený o fluidá a došlo v ňom k parciálnemu taveniu. Tavenie subdukovanej oceánskej litosféry bolo povrdené iba v špecifických prípadoch, keď išlo o mladú, horúcu litosféru.
Veľké množstvo unikajúcich fluíd tiež spôsobuje premenu ultrabázických hornín plášťa nad subdukčnou zónou na serpentinit. Tavenie kontinentálnej kôry spôsobené prienikom fluíd zo subdukčnej zóny bolo pozorované v zložení batolitov v Andách.
Sú rozoznávané dve štádiá vývoja ostrovných oblúkov:
Križan

Križan je priezvisko, pozri Križan (priezvisko), napr.:
Skok do diaľky

Skok do diaľky je jedna zo športových disciplín, ktorá je radená do ľahkej atletiky. Jeho cieľom je čo najväčšie prekonanie horizontálnej vzdialenosti z jedného miesta. Skáče sa s rozbehom a odráža sa od odrazovej dosky, no odraz môže byť aj pred odrazovou doskou, nie však za ňou.
Najlepšie výkony histórie.
Muži.
A - nadmorská výška vyššia ako 1 000 m n. m.
Aktuálne rekordy.
"Stav k 5. júlu 2009"
Chrenová

Chrenová je mestská časť Nitry ležiaca v jej juhovýchodnej časti. Mestská časť vznikla pričlenením rovnomennej obce k Nitre v roku 1960. Názov Chrenová sa však používa len od roku 1948, predtým bola (vtedajšia) obec známa ako Tormoš. V súčasnosti má 15 055 obyvateľov.
Sídlisko Chrenová.
Koncom 60-tych rokov sa asanovalo niekoľko stoviek rodinných domov a začalo sa tak s výstavbou vtedy najväčšieho nitrianskeho sídliska Chrenová.
Rozdeľuje sa na časti: 
Stavby.
V mestskej časti Chrenová sa nachádzajú budovy Univerzity Konštantína Filozofa a Slovenskej poľnohospodárskej univerzity, Slovenská akadémia vied"," botanická záhrada, ďalej výstavisko Agrokomplex, či jediná ženská väznica na Slovensku.
Najvýznamnejšou kultúrnou pamiatkou v mestskej časti je socha Krista Trpiteľa, vytvorená neznámym umelcom v roku 1770, pravdepodobne pri príležitosti spomienky na vypálenie pôvodnej obce Tormoš kuruckým vojskom Imricha Tököliho v roku 1678. Táto cenná historická pamiatka je vystavená v areáli farského kostola svätého Martina.
Pozri aj.
Zoznam ulíc v Nitre - časť Chrenová
Železničná trať

Železničná trať je umelá dopravná cesta pre železnicu spolu s príslušnými pevnými zariadeniami, teda presnejšie železničné teleso spolu so všetkými stavbami potrebnými na železničnú prevádzku (čiže časť dráhy medzi stanicami, železničný spodok a železničný zvršok) a pevnými dráhovými zariadeniami.
Podľa rozchodu sa rozlišuje:
Na prepravu elektrickými jednotkami prepravujúcimi rýchlosťou vyše 200 km/h slúži vysokorýchlostná trať.
Jordán (rozlišovacia stránka)

Jordán môže byť:
Slavín

Slavín môže byť: